सबको पता है कि लाखों रुपये सेलरी लेने वाले इन महानुभावों की चमड़ी पर कतई असर नहीं पड़ने वाला क्योंकि ये लोग मान चुके हैं कि इनका काम सिर्फ मालिक और कंपनी के हित में ज्यादा से ज्यादा पैसा बटोरना है, कोई पत्रकारीय कार्य करना नहीं. अगर इनके भीतर पत्रकार की आत्मा होती तो जरूर ये अब तक प्रोग्राम बंद कर चुके होते. द हिंदू अखबार में जैकेट प्रकाशित होने के बाद उसके संपादक ने जिस तरह अपनी नीति बताई और बयान दिया, वह काबिलेतारीफ है. इससे राजदीप और आशुतोष को सबक लेना चाहिए पर इन्हें सबक लेना होता तो कबका निर्मल बाबा का प्रोग्राम बंद कर चुके होते. इसलिए मानकर चलिए कि इन्हें आइना दिखाने का काम आप पत्रकारों और दर्शकों को करना है. ये जब कहीं मिलें तो इन्हें घेरकर पूछना चाहिए कि आखिर निर्मल बाबा ने आपको प्रोग्राम बंद न करने के लिए कितने पैसे दिए?